L'Ajuntament de Sagunt rep Hugo Caparrós com a reconeixement als seus recents èxits esportius en el pàdel
27 de juliol 2022

![](/media/ojahpflz/c1-hugo.jpg?width=850&height=566.9886363636364)

L'alcalde de Sagunt, Darío Moreno, i el regidor delegat d'Activitat Física, Salut i Esports, Javier Timón, han rebut este matí en el Consistori Hugo Caparrós Bastera pels seus recents èxits esportius.

Caparrós, nascut i veí de Sagunt de 16 anys, va aconseguir alçar-se amb la victòria junt al seu company Martín Martínez en el Campionat Autonòmic de Pàdel en categoria cadet els passats dies 25 i 26 de juny a Alfafar, que alhora es van convertir en la parella nº 1 de la Comunitat Valenciana.

Javier Timón ha indicat que «**estem davant un esportista amb majúscules, amb una fe cega en les seues possibilitats, compromés amb el treball diari i un lluitador incansable, agraït amb el seu entorn tècnic als quals té com a referent tant esportiu com humà i a l'Ajuntament i patrocinadors pel seu suport econòmic**». En este sentit, l’ha felicitat pels seus «**èxits esportius**» i pel «**teu caràcter competitiu i la teua capacitat de sacrifici que resulta inspiradora per a tots i totes**».

En este sentit, Darío Moreno ha destacat que estem davant un cas «**d’un esportista jove, que ens fa despertar la il·lusió. En este sentit, li ha donat l'enhorabona i ha destacat tres perspectives des de les quals veure l'esport, l'activitat física, ja només pel component de la salut és important que tots i totes ens animem a fer esport, però després també té una sèrie de transmissió de valors, esforç, sacrifici, treball en equip i poder compenetrar-te amb altres persones, que van associades a la pràctica d'esport i que fa que la gent arribe a destacar i arribe a les cotes més altes**».

Hugo Caparrós ha agraït «**als patrocinadors per l'ajuda diària i als meus entrenadors per tot el treball**». A la recepció també ha assistit l'entrenador d'Hugo, Iñaki López i el primer entrenador d'Hugo, Juanfer Morales, així com familiars i amics de l'esportista.

Respecte a la seua carrera esportiva, fa 4 anys (2018), quan era aleví de segon any es va federar i va començar les competicions oficials i un any després (2019), es va alçar amb diversos títols de consolació. Durant la temporada següent (2020), la Federació de Pàdel de la Comunitat Valenciana (FPCV) el va seleccionar per al seu programa de tecnificació, en el qual contínua en data de hui.

Eixa temporada (2020) va aconseguir ser campió en 7 proves del circuit de menors, 6 a la Comunitat Valenciana (una de les quals en categoria superior, cadet) i una a Múrcia. A més, va ser finalista en el campionat autonòmic per parelles i finalista en Màster Autonòmic de Menors (torneig en el qual es disputen el títol les 8 millors parelles de la Comunitat Valenciana). A tots estos èxits, es va sumar que amb el seu equip de referència Enesport eixe any van aconseguir l’accés per a jugar en primera categoria.

Eixa temporada (2020), només 2 anys després de començar la seua marxa, Hugo va acabar Núm. 1 en el rànquing de menors de la Comunitat Valenciana en la categoria Infantil. En 2021 Hugo s'estrenava en categoria cadet, de la qual continua formant part esta temporada. Eixe any va acabar núm. 5 en el rànquing de menors de la Comunitat Valenciana, sent el nº 2 en este moment en el rànquing autonòmic i el nº 25 en el rànquing d'Espanya.

Este 2022, i a mitat de temporada ha guanyat 4 de les 7 proves disputades a la Comunitat Valenciana, sent una de les quals la que li ha donat el títol de Campió de la Comunitat Valenciana com a parella Nº 1, i sent en la resta de proves finalista o semifinalista. A escala nacional, ha aconseguit plaça per a disputar tornejos Premium de menors (en els quals només participen les millors parelles de cada comunitat autònoma) i en les proves nacionals disputades ha arribat a semifinals i finals en la resta de les ocasions.

En l'actualitat i just ara a mitat de temporada en el seu segon any com a Cadet, Hugo i la seua parella són la parella Nº 1 de la Comunitat Valenciana després de guanyar el campionat autonòmic de menors.

Tot això no seria possible sense l'ajuda dels patrocinadors i tots els que donen suport a l'esport i a Hugo: l'Ajuntament de Sagunt a través de les seues dotacions esportives, així com empreses com Iberotek, Fusió Epoxi, Sport Padel Sagunt, Recambios Vives, Restaurante Torres Torres, Toni Rodrigo Peluquero, Reformas Ang & Bart.

![](/media/xqppkndh/c2-hugo.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-hugo-caparros-com-a-reconeixement-als-seus-recents-exits-esportius-en-el-padel/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-hugo-caparros-com-a-reconeixement-als-seus-recents-exits-esportius-en-el-padel/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-hugo-caparros-com-a-reconeixement-als-seus-recents-exits-esportius-en-el-padel/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-hugo-caparros-com-a-reconeixement-als-seus-recents-exits-esportius-en-el-padel/)